<classify> MACHIFU wa kabila la Wafipa mkoani Rukwa kuelekea Mkutano wa 39 wa Jumuiya ya Maendeleo ya Nchi za Kusini mwa Afrika SADC ambao utahudhuriwa na wakuu wa nchi 16, wamemkumbuka mwasisi wake, Baba wa Taifa, Mwalimu Julius Nyeyere katika tamko lao.Tamko la machifu hao lilikabidhiwa kwamkuu wa Mkoa wa Rukwa, Joachim Wangabo juzi na Chifu Mwene Malema Richard Sinyangwe wa Himaya ya Nkasi baada ya kufanyika kwa matambiko katika Mlima wa Itwelele uliopo katika Kijiji cha Milanzi katika Manispaa ya Sumbawanga.Mwenyekiti wa machifu hao, Chifu Kutazunga Mambwe Simsampa Sichula wa Himaya ya Mambwe akisoma tamko hilo kwa niaba ya machifu wenzake zamani ukijulikana kama Ufipa District, alisema una historia kubwa sana ya kushiriki katika ukombozi wa Tanganyika pamoja na kushiriki katika mipango ya maendeleo.Barua ya wito kwa Hayati Baba wa Taifa Mwalimu J.K. Nyerere kwenda kwenye Mkutano wa Umoja wa Mataifa UNO uliofanyika katika Jiji la New York, Marekani aliipokea akiwa Ufipa kwenye mkutano wa chama cha TANU katika Kijiji cha Mpuiambacho sasa kiko katika Halmashauri ya Wilaya ya Sumbawanga, alibainisha.Aliongeza kuwa barua hiyo ya Baba wa Taifa aliipokea kupitia kwa Dantesi Ngua aliyekuwa mtoto wa Mwene Maria ambaye alikuwa mdogo wa Chifu Agustina Nti wa kabila la Wafipa, himaya ya Lyangalile, mwaka 1959.Barua hiyo ndiyo iliyosababisha Tanganyika kupata madaraka ya kiserikali. Vilevile Mwalimu Nyerere aliteuliwa kuwa Waziri Mkuu wa Kwanza wa Tanganyika akiwa Ufipa kwa rafiki yake marehemu Baba Askofu Msakila mzalendo wa kweli wa mkoa, ambaye alikuwa ni Askofu wa Jimbo Katoliki la Sumbawanga ambayo ni nchi ya Ufipa, alisisitiza.  <topic>: kitaifa 